Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρές και μεσαίες επιχειρήσεις

(2003/C 16/05)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS31/02

Κράτος μέλος: Ηνωμένο Βασίλειο

Περιφέρεια: West Midlands

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Συντρέχουσα μηχανική υποστήριξη καινοτομίας για τις West Midlands 2000-2006

Νομική βάση: Industrial and Development Act 1982, sections 7 and 11 and Employment Act 1973, sections 2(1) and 2(2), as substantiated by section 25 of the Employment and Training Act 1998 and the Industrial Development Act 1982, section 11

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Η χρηματοδότηση που προβλέπεται να χορηγηθεί σε ΜΜΕ βάσει του καθεστώτος υπολογίζεται σε 2627000 GBP σε διάστημα τριετίας, ως εξής:

2002 - 785000 GBP

2003 - 885000 GBP

2004 - 957000 GBP

Γενικό σύνολο: 2627000 GBP.

Στήριξη υπό μορφή χρηματοδότησης θα λάβουν 375 ΜΜΕ που εμπίπτουν στον ορισμό του παραρτήματος 1 του κανονισμού (ΕΚ) αριθ. 70/2001 περί απαλλαγής κατά κατηγορία για τις ΜΜΕ

Μέγιστη ένταση ενίσχυσης: Η ανώτατη ένταση ενίσχυσης θα ανέρχεται στο 50 % του κόστους συμβουλευτικών υπηρεσιών. Εκτιμάται ότι καμία ΜΜΕ δεν θα λάβει ενίσχυση άνω των 20000 GBP

Ημερομηνία εφαρμογής: 1η Μαΐου 2002

Διάρκεια χορήγησης του καθεστώτος ή της μεμονωμένης ενίσχυσης: Τρία έτη, έως τις 31 Δεκεμβρίου 2004

Στόχος της ενίσχυσης: Στόχος του καθεστώτος είναι η διευκόλυνση, με την εφάπαξ λήψη συμβουλών, της ανάπτυξης των οικονομικών δραστηριοτήτων μικρών και μεσαίων επιχειρήσεων, μέσω της στήριξης των προσπαθειών τους για καινοτομίες σε σχέση με καινούργιες αγορές, προϊόντα και μεθόδους.

Οι στόχοι θα επιτευχθούν μέσω της παροχής συμβουλών με σκοπό την προώθηση της εφαρμογής των αρχών της συντρέχουσας μηχανίκευσης σε ΜΜΕ κατά τα στάδια διαμόρφωσης καινοτόμων δραστηριοτήτων.

Τα μέτρα που θα προτείνονται στο πλαίσιο του καθεστώτος "Concurrent Engineering Support for Innovation" θα αποτελούν έκτακτες και μη επαναλαμβανόμενες δράσεις συμβουλευτικού χαρακτήρα κατά την έννοια του άρθρου 5 στοιχείο α) του κανονισμού (ΕΚ) αριθ. 70/2001

Οικείοι οικονομικοί τομείς: Το καθεστώς προβλέπει την παροχή στήριξης σε ΜΜΕ που δραστηριοποιούνται σε παραδοσιακούς μεταποιητικούς κλάδους, όπως είναι:

- η μηχανική,

- τα κεραμικά υλικά

και οι σχετικές αλυσίδες εφοδιασμού.

Το σχέδιο προβλέπει ακόμη την παροχή στήριξης σε ΜΜΕ που δραστηριοποιούνται σε ταχέως αναπτυσσόμενους κλάδους, όπως είναι:

- ο κλάδος των ιατρικών υπηρεσιών,

- ο κλάδος τροφίμων και ποτών.

Το σχέδιο δεν προβλέπει τη στήριξη ΜΜΕ στους τομείς της γεωργίας, της αλιείας και των υδατοκαλλιεργειών, ούτε σε άλλους ευαίσθητους κλάδους, όπως είναι των αυτοκίνητων οχημάτων, των συνθετικών ινών και των μεταφορών

Επωνυμία και διεύθυνση της επιδοτούσας αρχής: Government Office for the West Midlands 77 Paradiese Circus

Queensway

Birmingham B1 2DT United Kingdom